เรามีเพศสัมพันธ์กับแฟนครั้งล่าสุดตอนต้นเดือนมีนาคมแบบสวมถุงยางอนามัยป้องกันนะคะแต่ไม่ได้ทานยาคุมหรือยาคุมฉุกเฉินเลยค่ะพอถึงเวลาประจำเดือนมีนาช่วงกลางเดือนมีนาคมประจำเดือนของเราก้มาตามปกติค่ะ แต่พอมาเดือนเมษาประจำเดือนเรากลับไม่มานี่ก็สิ้นเดือนเเล้วอะค่ะ เลยอยากรู้ว่าที่เป็นแบบนี้เราท้องหรือป่าวค่ะ เพราะอะไรค่ะ (ปล.หลังจากที่มีเพศสัมพันธ์ตอนต้นเดือนมีนาก็ไม่ได้มีอะไรกันอีกเลยนะคะ) ขอบค่ะ
สวัสดีค่ะ หากเลือดที่ออกในช่วงกลางเดือนมีนาคม เป็นช่วงวันที่ประจำเดือนควรจะมา เลือดดังกล่าวก็ถือเป็นประจำเดือน ซึ่งก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงต้นเดือนมีนาคมค่ะและหากประจำเดือนมาแล้ว ไม่ได้มีเพศสัมพันธ์อีก ก็ย่อมจะไม่มีการตั้งครรภ์เกิดขึ้นค่ะ การที่ประจำเดือนยังไม่มา จึงอาจเกิดจากสาเหตุอื่นๆ เช่นมีความเครียด การทำงานหนัก พักผ่อนน้อย อดนอน นอนดึกการอดอาหาร มีน้ำหนักลด หรือมีน้ำหนักเพิ่มขึ้นรวดเร็ว เป็นต้นแนะนำให้รอดูประจำเดือนไปอีกซักระยะค่ะ ประจำเดือนน่าจะมาในที่สุด